**Haapsalu Viigi Kooli õpilaskodu kodukord**

1. Õpilaskodusse võetakse lapsevanema avalduse alusel vastu õpilased, kelle igakülgse arengu ning vajadustele ja huvidele vastavate õppimis-, elamis- ning kasvatustingimuste tagamiseks on õpilaskodu kasutamine kooli õpiabi- ja nõustamiskomisjoni hinnangul tugiteenusena vajalik. Komisjoni otsusest teavitatakse KOV-i, et saaks jätkata vastava otsuse vastuvõtmisest tulenevalt edaspidist koostööd.

2. Õpilaskodusse ei võeta üldjuhul Haapsalu linna ja lähiümbruse lapsi, kelle igapäevane liikumine kooli ja kodu vahel saab toimuda mõistliku aja jooksul.

2.1. kellele kool ei suuda õpilaskodus tagada õpilase igakülgseks arenguks vajalikke keskkonna- ja ruumitingimusi ega turvalisust;

2.2. kelle viibimine õpilaskodus võib ohustada tema enda või teiste õpilaskodus elavate õpilaste turvatunnet, vaimse ja füüsilise turvalisuse ning tervise kaitse tagamist.

3. Õpilaskodust arvatakse välja õpilased alljärgnevatel põhjustel:

3.1. lapsevanema avalduse alusel;

3.2. kooli nimekirjast väljaarvamisel:

3.3. kellele õpilaskodu ei ole kooli õpiabi- ja nõustamiskomisjoni hinnangul igakülgse arengu toetamiseks enam tugiteenusena vajalik;

3.4. kelle viibimine õpilaskodus võib ohustada tema enda või teiste õpilaskodus elavate õpilaste turvatunnet, vaimse ja füüsilise turvalisuse ning tervise kaitse tagamist.

4. Õpilaskodusse vastu võetud õpilastele võimaldatakse kasutada õpilaskodu üldkasutatavaid ruume ja teenuseid ning elada kindlaksmääratud rühmas ja eluruumis.

4.1. Õpilasele määratud eluruumi võib vahetada ainult kasvataja ja õpilase kokkuleppel.

4.2. Teiste õpilaste eluruumides võivad õpilased viibida ainult seal elavate õpilaste ja kasvataja nõusolekul.

5. Õpilaskodu suletakse reedel kell 16.00 ja avatakse pühapäeval kell 18.00

5.1. Õpilaskodus elav õpilane saabub ja lahkub õpilaskodust vanema või hooldajaga kokkulepitud ajal kasvataja teadmisel ning naaseb õpilaskodusse hiljemalt kella 20.00, kui ei ole teisiti kokku lepitud. Tagasi tulles õpilaskodusse tuleb sellest teavitada kindlasti ka kasvatajat.

5.1.1. Kui õpilane kokkulepitud ajal õpilaskodusse tulla ei saa, on lapsevanem või hooldaja kohustatud sellest õpilaskodusse viivitamatult teatama.

5.2. Õpilaskodus elav õpilane võib õpilaskodu ruumidest ja territooriumilt lahkuda ainult kasvataja teadmisel ja nõusolekul ning saabub tagasi kasvatajaga kokkulepitud ajal.

6. Õpilane saabub õpilaskodusse puhaste ja tervete riietega ning korrastatud välimusega (sh lõigatud sõrme- ja varbaküüntega).

6.1. Õpilane omab ilmastikule vastavaid riideid ja jalatseid kogu nädalaks.

6.1.1. Vajalikud on kooli-, toa-, õue-, spordi- ja pidulike sündmuste puhuks peoriiete komplekt.

6.2. Õpilaskodu ruumides kasutavad õpilased vahetusjalanõusid.

6.3. Õpilasel on olemas kõik vajalikud isiklikud hügieenitarbed.

6.4. Õpilased võivad õpilaskodusse kaasa võtta isiklikke asju (mobiiltelefon, muusikariistad, mänguasjad jms), mille kadumise või purunemise eest õpilaskodu ega kooI ei vastuta

6.4.1. Õppetunnis ja öörahu ajal isiklikke tehnoloogilisi vahendeid (mobiiltelefon, pleierid jms vahendid) ei kasutata ning neid hoitakse välja lülitatutena kapis või kasvataja käes.

6.4.1.1.Kasvatajal on õigus ja kohustus võtta hoiule teiste õpilaste õppetööd ja öörahu segavad õpilase isiklikud vahendid.

6.5 Õpilaskodus elav õpilane on kohustatud täitma kooli kodukorda ja õpilaskodu kodukorda ning õpilasele kohalduvat õpilaskodu päevakava.

6.6 Kõik õpilaskodu õpilased on kohustatud hoidma oma toas puhtust ja korda ning heaperemehelikult kasutama õpilaskodu vara.

6.7 Õpilaskodus korraldatakse õppekavavälist tegevust, millega tagatakse õpilasele tema vajadustele ja huvidele vastavad õppimis-, elamis- ja kasvatustingimused.

6.8 Õppetundide ajal on õpilaskodu suletud ja selles võib viibida ainult mõjuvatel põhjustel ja kasvataja loal.

6.9 Õpilaskodu kodukorra reeglite rikkumisel rakendatakse õpilasele kooli kodukorraga sätestatud mõjutusvahendeid.

7. ÕPILASKODUS ELAVA ÕPILASE MEELESPEA

7.1. Hea õpilane järgib õpilaskodus viibides Eesti Vabariigi seadusi ja Haapsalu linnas kehtivaid kordasid ja teisi seadusandlikke akte ning kooli ja õpilaskodu kodukorda.

7.2. Hea õpilane käitub alati väärikalt, suhtub lugupidamisega kõigisse teistesse õpilaskodus elavatesse õpilastesse, selle töötajatesse ja teistesse inimestesse.

7.2.1. Hea õpilane on sõbralik, heatahtlik, viisakas ja abivalmis.

7.2.2. Hea õpilane ei narri, ei tülitse ega kakle teistega

7.2.3 Hea õpilane valmistab õppimistunnis ette kõik järgmiseks päevaks antud kodutööd ega sega teistel õppimist.

7.3. Hea õpilane hoiab õpilaskodu mööblit ja muid vahendeid, hoolitseb oma eluruumi ning üldkasutatavate ruumide puhtuse eest.

7.3.1. Hea õpilane teavitab õpilaskodu vara kahjustamisest koheselt kasvatajat.

7.4. Hea õpilase välimus ja riietus on korrektsed ning hoolitsetud ja ta kannab õpilaskodus mugavaid vahetusjalatseid.

7.5. Hea õpilane võtab aktiivselt osa õpilaskodu üritustest ning aitab neid vajadusel ette valmistada ja läbi viia.

7.6. Hea õpilane järgib tervislikke eluviise, hoiab oma tervist ning tegeleb vabal ajal võimetekohase spordi või huvitegevusega.

8. Hea õpilane järgib õpilaskodu päevakava ja täidab korrektselt kõik kasvataja antud ülesanded.

8.1. Õppimistunnis valmistab õpilane ette kõik järgmiseks koolipäevaks antud kodutööd.

8.2. Hea õpilane teavitab õpilaskoduga seotud probleemidest kasvatajat ja vajadusel ka kooli juhtkonda.

9. Õpilaskodu kodukorra lahutamatu osa on kooli päevakava

**9.1. Päevakava Haapsalu Viigi Koolis (argipäevadel)**

7.00 - 7.30 äratus

7.30-8.00 pesemine, voodite ja tubade korrastamine, riietumine

8.00 hommikusöök

8.30-12.00 õppetunnid

12.00 – 12.20 lõunasöök

12.20- 15.50 õppetunnid

15.15-17.00 ringide töö, vaba aeg, puhketund, tubade koristamine, käimine, ravil käimine, külaliste vastuvõtt (kasvataja nõusolekul)

15.00 oode

17.00-18.30 õppimistund

18.30 õhtusöök

19.00 organiseeritud tegevus rühmas

20.00 õhtune tualett ratastooli lastele ja õpilastele kuni 12 a.

20.30 õhtune tualett õpilastele 12 a ja vanemad.

21.00 öörahu õpilastele kuni 12 a.

21.30 öörahu õpilastele vanemad kui 12 a.

**9.2. Päevakava pühapäeval**

18.00 avatakse õpilaskodu

18.45 õhtuoode

22.00 öörahu